# Il-Ġurnal Uffiċjali C 176A/26 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 176A |
| | |
| Edizzjoni bil-Malti | Informazzjoni u Avviżi | Volum 6326 ta' Mejju 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 176A

Edizzjoni bil-Malti

Informazzjoni u Avviżi

Volum 6326 ta' Mejju 2020

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Qorti tal-Awdituri |
| 2020/C 176 A/01 | Avviż ta’ post battal ECA/2020/14 — Segretarju Ġenerali (Grupp tal-funzjoni AD, grad 16) | 1 |

Werrej

Paġna

V   Avviżi

PROĊEDURI AMMINISTRATTIVI

Il-Qorti tal-Awdituri

2020/C 176 A/01

Avviż ta’ post battal ECA/2020/14 — Segretarju Ġenerali (Grupp tal-funzjoni AD, grad 16)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Qorti tal-Awdituri

| 26.5.2020 | MT | Il-Ġurnal Uffiċjali tal-Unjoni Ewropea | CA 176/1 |
| --- | --- | --- | --- |

26.5.2020

MT

Il-Ġurnal Uffiċjali tal-Unjoni Ewropea

CA 176/1

---

Avviż ta’ post battal ECA/2020/14

Segretarju Ġenerali

(Grupp tal-funzjoni AD, grad 16)

(2020/C 176 A/01)

MIN AĦNA

Il-Qorti Ewropea tal-Awdituri (QEA) hija l-awditur estern tal-Unjoni Ewropea. Il-QEA ġiet stabbilita fl-1975, u hija waħda mis-seba’ istituzzjonijiet tal-UE. Is-sede tal-QEA tinsab fil-Lussemburgu u hemm madwar 900 membru tal-persunal, min-nazzjonalitajiet kollha tal-UE, impjegati f’din l-istituzzjoni fil-qasam tal-awditjar, ta’ appoġġ u f’dak amministrattiv.

Il-QEA topera bħala korp kolleġġjali ta’ 27 Membru, wieħed minn kull Stat Membru tal-UE. L-awdituri tal-Qorti jivverifikaw li l-kontijiet tal-UE jinżammu tajjeb u li din tapplika r-regoli finanzjarji tagħha b’mod korrett, kif ukoll li l-politiki u l-programmi tagħha jilħqu l-objettivi intenzjonati tagħhom u jipprovdu valur għall-flus.

Permezz tax-xogħol li twettaq, il-Qorti tal-Awdituri tikkontribwixxi għat-titjib tal-ġestjoni finanzjarja tal-UE u għall-promozzjoni tal-obbligu ta’ rendikont u t-trasparenza. Hija twissi dwar il-possibbiltà ta’ riskji, tipprovdi aċċertament, tindika fejn ikun hemm nuqqasijiet u suċċessi, u toffri gwida lil dawk li jfasslu l-politika u lil-leġiżlaturi tal-UE.

Il-Qorti tippreżenta l-osservazzjonijiet u r-rakkomandazzjonijiet tagħha lill-Parlament Ewropew, lill-Kunsill tal-UE, lill-gvernijiet u l-parlamenti nazzjonali, kif ukoll lill-pubbliku ġenerali.

Il-Qorti hija organizzata f’Awli tal-awditjar. Għandha struttura organizzazzjonali “bbażata fuq il-kompiti”, bil-membri tal-persunal assenjati fi gruppi li minnhom jintgħażlu biex jiġu assenjati għad-diversi Awli fuq bażi ta’ prijorità.

Is-Segretarju Ġenerali huwa l-membru bl-ogħla kariga minn fost il-persunal tal-QEA u jinħatar mill-Qorti f’dan ir-rwol għal perjodu ta’ sitt snin li jista’ jiġġedded. Huwa responsabbli għall-ġestjoni tal-persunal u l-amministrazzjoni fl-oqsma ta’ riżorsi umani, finanzi u servizzi ġenerali; informazzjoni, ambjent tax-xogħol u innovazzjoni, traduzzjoni, servizzi lingwistiċi u pubblikazzjoni. Is-Segretarju Ġenerali huwa responsabbli wkoll għas-segretarjat tal-Qorti. Is-Segretarjat Ġenerali jikkonsisti fi tliet Direttorati.

X’QEGĦDIN NOFFRU

Il-Qorti tal-Awdituri ddeċidiet li toffri l-pożizzjoni ta’ Segretarju Ġenerali (grad AD 16), skont l-Artikolu 2a tal-Kundizzjonijiet tal-Impieg ta’ Aġenti Oħra tal-Unjoni Ewropea. Il-kandidat magħżul se jiġi rreklutat fil-grad AD 16. Is-salarju bażiku ta’ kull xahar huwa ta’ EUR 18 994. Skont il-kundizzjonijiet stabbiliti fir-Regolamenti tal-Persunal, ċerti benefiċċji jistgħu jiġu miżjuda mas-salarju bażiku, li huwa suġġett għat-taxxa tal-UE u huwa eżentat mit-taxxa nazzjonali.

Il-kuntratt offrut se jkun għal perjodu inizjali ta’ 6 snin, suġġett għal-limitu taż-żmien statutorju ta’ 66 sena. Dan jista’ jiġġedded, bi qbil konġunt, għal perjodu waħdieni ta’ mhux aktar minn sitt snin.

Għal raġunijiet ta’ indipendenza, il-kandidat magħżul għandu jkun ġie meħlus mill-karigi kollha preċedenti sa mhux aktar tard mid-data li fiha jibda dmirijietu.

Is-Segretarju Ġenerali għandu obbligu ta’ rendikont lejn il-Qorti li għaliha għandu jwettaq rapporti perjodiċi dwar il-qadi ta’ dmirijietu.

Taħt l-awtorità tal-Qorti, is-Segretarju Ġenerali għandu jkun responsabbli:

| — | milli jimmaniġġja l-amministrazzjoni tal-Qorti b’mod effiċjenti u effettiv, li tinkludi b’mod partikolari t-tfassil u l-implimentazzjoni tal-baġit, l-immaniġġjar tal-personal, it-teknoloġija tal-informazzjoni, kif ukoll il-bini u t-traduzzjoni; |
| --- | --- |

—

milli jimmaniġġja l-amministrazzjoni tal-Qorti b’mod effiċjenti u effettiv, li tinkludi b’mod partikolari t-tfassil u l-implimentazzjoni tal-baġit, l-immaniġġjar tal-personal, it-teknoloġija tal-informazzjoni, kif ukoll il-bini u t-traduzzjoni;

| — | mis-Segretarjat tal-Qorti, b’mod partikolari għall-abbozzar tal-minuti tal-laqgħat tal-Qorti u s-salvagwardja tal-abbozzi oriġinali tal-istrumenti tal-Qorti, id-deċiżjonijiet kollha tal-Qorti u tal-Awli, kif ukoll il-minuti tal-laqgħat tal-Qorti u tal-Awli; |
| --- | --- |

—

mis-Segretarjat tal-Qorti, b’mod partikolari għall-abbozzar tal-minuti tal-laqgħat tal-Qorti u s-salvagwardja tal-abbozzi oriġinali tal-istrumenti tal-Qorti, id-deċiżjonijiet kollha tal-Qorti u tal-Awli, kif ukoll il-minuti tal-laqgħat tal-Qorti u tal-Awli;

| — | milli jinnotifika u jippubblika d-dokumenti tal-Qorti f’Il-Ġurnal Uffiċjali tal-Unjoni Ewropea; |
| --- | --- |

—

milli jinnotifika u jippubblika d-dokumenti tal-Qorti f’Il-Ġurnal Uffiċjali tal-Unjoni Ewropea;

| — | milli jassisti lill-President bit-tħejjija tal-laqgħat tal-Qorti kif ukoll milli jiżgura li l-proċeduri jiġu osservati u li d-deċiżjonijiet tal-Qorti jiġu implimentati b’mod xieraq; |
| --- | --- |

—

milli jassisti lill-President bit-tħejjija tal-laqgħat tal-Qorti kif ukoll milli jiżgura li l-proċeduri jiġu osservati u li d-deċiżjonijiet tal-Qorti jiġu implimentati b’mod xieraq;

| — | milli jeżerċita s-setgħat mogħtija lill-Awtorità tal-Ħatra, għajr meta l-Qorti tkun irriżervat dawn is-setgħat speċifikament għaliha nfisha; |
| --- | --- |

—

milli jeżerċita s-setgħat mogħtija lill-Awtorità tal-Ħatra, għajr meta l-Qorti tkun irriżervat dawn is-setgħat speċifikament għaliha nfisha;

| — | milli jeżerċita s-setgħat tal-Uffiċjal tal-Awtorizzazzjoni b’delega, kif stipulat mid-dispożizzjonijiet applikabbli tar-Regolament tal-Qorti u dak Finanzjarju (1). |
| --- | --- |

—

milli jeżerċita s-setgħat tal-Uffiċjal tal-Awtorizzazzjoni b’delega, kif stipulat mid-dispożizzjonijiet applikabbli tar-Regolament tal-Qorti u dak Finanzjarju (1).

X’QEGĦDIN INFITTXU

I.   Kriterji ta’ eliġibbiltà

1.   Kundizzjonijiet ta’ reklutaġġ

Skont l-Artikolu 12 tal-Kundizzjonijiet tal-Impjieg ta’ Aġenti Oħra tal-Unjoni Ewropea, il-kandidati jridu, fid-data tal-applikazzjoni tagħhom:

| — | ikunu ċittadini ta’ wieħed mill-Istati Membri tal-UE; |
| --- | --- |

—

ikunu ċittadini ta’ wieħed mill-Istati Membri tal-UE;

| — | igawdu mid-drittijiet kollha tagħhom bħala ċittadini; |
| --- | --- |

—

igawdu mid-drittijiet kollha tagħhom bħala ċittadini;

| — | ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u |
| --- | --- |

—

ikunu wettqu kull obbligu impost fuqhom mil-liġijiet ta’ reklutaġġ dwar is-servizz militari; u

| — | jissodisfaw ir-rekwiżiti dwar il-karattru meħtieġa għad-dmirijiet involuti. |
| --- | --- |

—

jissodisfaw ir-rekwiżiti dwar il-karattru meħtieġa għad-dmirijiet involuti.

2.   Kwalifiki

Skont l-Artikolu 5 tar-Regolamenti tal-Persunal:

| i. | livell ta’ edukazzjoni li jikkorrispondi għal studji universitarji kkompletati u ċċertifikati b’lawrja, meta l-perjodu normali tal-edukazzjoni universitarja jkun ta’ erba’ snin jew aktar; jew |
| --- | --- |

i.

livell ta’ edukazzjoni li jikkorrispondi għal studji universitarji kkompletati u ċċertifikati b’lawrja, meta l-perjodu normali tal-edukazzjoni universitarja jkun ta’ erba’ snin jew aktar; jew

| ii. | livell ta’ edukazzjoni li jikkorrispondi għal studji universitarji kkompletati u ċċertifikati b’lawrja, kif ukoll esperjenza professjonali xierqa ta’ mill-inqas sena, meta l-perjodu normali tal-edukazzjoni universitarja jkun ta’ mill-inqas tliet snin; jew |
| --- | --- |

ii.

livell ta’ edukazzjoni li jikkorrispondi għal studji universitarji kkompletati u ċċertifikati b’lawrja, kif ukoll esperjenza professjonali xierqa ta’ mill-inqas sena, meta l-perjodu normali tal-edukazzjoni universitarja jkun ta’ mill-inqas tliet snin; jew

| iii. | fejn iġġustifikat fl-interess tas-servizz, taħriġ professjonali ta’ livell ekwivalenti. |
| --- | --- |

iii.

fejn iġġustifikat fl-interess tas-servizz, taħriġ professjonali ta’ livell ekwivalenti.

3.   Esperjenza professjonali

Mill-anqas 18-il sena ta’ esperjenza professjonali ddokumentata, minn meta tkun inkisbet il-kwalifika msemmija hawn fuq, inklużi mill-anqas 8 snin fl-immaniġġjar tar-riżorsi ta’ organizzazzjoni.

4.   Għarfien tal-lingwi

Minħabba n-natura tad-dmirijiet li jridu jitwettqu, għarfien tajjeb tal-Ingliż u tal-Franċiż huwa essenzjali peress li dawn huma l-lingwi ta’ ħidma tal-Qorti. Għalhekk, il-livell minimu meħtieġ huwa ta’ C1 fil-fehim, l-espressjoni orali u l-kitba fiż-żewġ lingwi.

Għarfien ta’ lingwi oħra tal-UE jkun jitqies bħala vantaġġ.

Biex tivvaluta ħilietek fil-lingwi barranin, ara s-sit web:

http://europass.cedefop.europa.eu/mt/resources/european-language-levels-cefr

II.   Kriterji ta’ qabel l-għażla

| — | Aktar minn 10 snin esperjenza f’ambjent internazzjonali u multikulturali; |
| --- | --- |

—

Aktar minn 10 snin esperjenza f’ambjent internazzjonali u multikulturali;

| — | aktar minn 8 snin esperjenza fl-immaniġġjar tar-riżorsi ta’ organizzazzjoni; |
| --- | --- |

—

aktar minn 8 snin esperjenza fl-immaniġġjar tar-riżorsi ta’ organizzazzjoni;

| — | abbiltà ddokumentata f’dak li jirrigwarda l-kontribut għall-immaniġġjar effettiv ta’ organizzazzjoni; |
| --- | --- |

—

abbiltà ddokumentata f’dak li jirrigwarda l-kontribut għall-immaniġġjar effettiv ta’ organizzazzjoni;

| — | esperjenza f’dak li jirrigwarda l-implimentazzjoni ta’ bidliet u l-parteċipazzjoni fi proġetti innovattivi; u |
| --- | --- |

—

esperjenza f’dak li jirrigwarda l-implimentazzjoni ta’ bidliet u l-parteċipazzjoni fi proġetti innovattivi; u

| — | kapaċità ddokumentata fl-immaniġġjar u l-konklużjoni b’suċċess ta’ proġetti organizzazzjonali li jkunu ta’ natura kumplessa; |
| --- | --- |

—

kapaċità ddokumentata fl-immaniġġjar u l-konklużjoni b’suċċess ta’ proġetti organizzazzjonali li jkunu ta’ natura kumplessa;

| — | għarfien iddokumentat tal-qafas istituzzjonali u finanzjarju tal-UE. |
| --- | --- |

—

għarfien iddokumentat tal-qafas istituzzjonali u finanzjarju tal-UE.

III.   Kriterji tal-għażla

| — | abbiltà eċċellenti fl-istabbilment u l-implimentazzjoni ta’ strateġija, u fid-definizzjoni tal-objettivi u tar-riżultati li għandhom jinkisbu u fir-rappurtar dwarhom; |
| --- | --- |

—

abbiltà eċċellenti fl-istabbilment u l-implimentazzjoni ta’ strateġija, u fid-definizzjoni tal-objettivi u tar-riżultati li għandhom jinkisbu u fir-rappurtar dwarhom;

| — | għarfien eċċellenti ta’ metodi ta’ mmaniġġjar; |
| --- | --- |

—

għarfien eċċellenti ta’ metodi ta’ mmaniġġjar;

| — | kapaċità eċċellenti fit-tmexxija u f’dak li jirrigwarda l-immotivar ta’ timijiet multilingwi u multikulturali, kif ukoll fl-identifikazzjoni u l-massimizzazzjoni tal-potenzjal tal-persunal u fl-immaniġġjar tal-kunflitti; |
| --- | --- |

—

kapaċità eċċellenti fit-tmexxija u f’dak li jirrigwarda l-immotivar ta’ timijiet multilingwi u multikulturali, kif ukoll fl-identifikazzjoni u l-massimizzazzjoni tal-potenzjal tal-persunal u fl-immaniġġjar tal-kunflitti;

| — | il-kapaċità li jmexxi l-maniġment amministrattiv ta’ amministrazzjoni jew istituzzjoni tal-UE li qiegħda kostantement tistinka biex ittejjeb is-servizzi tagħha; |
| --- | --- |

—

il-kapaċità li jmexxi l-maniġment amministrattiv ta’ amministrazzjoni jew istituzzjoni tal-UE li qiegħda kostantement tistinka biex ittejjeb is-servizzi tagħha;

| — | ħiliet interpersonali u ta’ komunikazzjoni eċċellenti, u |
| --- | --- |

—

ħiliet interpersonali u ta’ komunikazzjoni eċċellenti, u

| — | kapaċità kbira ta’ bini tar-relazzjonijiet solidi ma’ partijiet ikkonċernati: ħiliet ta’ negozjar, tattika u diplomazija. |
| --- | --- |

—

kapaċità kbira ta’ bini tar-relazzjonijiet solidi ma’ partijiet ikkonċernati: ħiliet ta’ negozjar, tattika u diplomazija.

PROĊEDURA TAL-GĦAŻLA

Se jiġi stabbilit bord ta’ qabel l-għażla (“il-Bord”), magħmul mill-Membri tal-Kumitat Amministrattiv tal-Qorti, biex jivvaluta l-kandidati eliġibbli fuq il-bażi tal-kriterji mogħtija f’dan l-avviż ta’ post battal.

(a)   Stadju ta’ qabel l-għażla

Il-Bord inizjalment se jivvaluta u jqabbel il-kwalifiki, l-esperjenza professjonali u l-ħiliet tal-kandidati eliġibbli kollha fuq il-bażi tal-informazzjoni pprovduta fl-applikazzjonijiet tagħhom (ara l-kriterji ta’ qabel l-għażla ta’ hawn fuq). Ibbażat fuq il-valutazzjoni tiegħu, il-Bord imbagħad jistabbilixxi lista ta’ mhux aktar minn (12) mill-kandidati l-aktar adatti biex jissejħu għal intervista.

Billi din l-għażla inizjali hija bbażata fuq valutazzjoni komparattiva, il-kandidati li jissodisfaw il-kriterji mogħtija f’dan l-avviż ta’ post battal ma jimxux awtomatikament għall-istadju li jmiss tal-proċedura.

(b)   Stadju tal-għażla

Il-Bord se jeżamina l-kandidati li jkunu l-iktar adatti permezz ta’ intervista u billi juża mezzi oħra li huwa jqis li huma xierqa (ara l-kriterji tal-għażla ta’ hawn fuq).

Ir-riżultati tal-istadju tal-għażla se jservu bħala l-bażi biex tiġi stabbilita lista mqassra, skont ordni alfabetika, tal-kandidati li għandhom jiġu proposti lill-Qorti.

Abbażi ta’ dawn ir-riżultati, il-Qorti tista’ tistieden lill-kandidati li jkunu fil-lista mqassra għal intervista oħra jew tiddeċiedi li taħtar wieħed minnhom direttament.

APPLIKAZZJONIJIET

Id-data ta’ skadenza għall-applikazzjonijiet hija s-7 ta’ Lulju 2020 f’nofsinhar (CET).

L-applikazzjonijiet iridu jitfasslu bl-Ingliż jew bil-Franċiż u jintbagħtu biss permezz tal-formola online li hija pprovduta isfel nett fl-avviż ta’ post battal (bl-Ingliż jew bil-Franċiż) disponibbli fil-paġna Opportunitajiet ta’ Impjieg, tal-QEA (taħt “Open positions”):

https://www.eca.europa.eu/mt/Pages/JobOpportunities.aspx#page-search---index---lang---mt_US

L-applikazzjonijiet iridu jinkludu d-dokumenti li ġejjin (kollha bl-Ingliż jew bil-Franċiż):

| — | ittra ta’ motivazzjoni (mhux itwal minn tliet paġni); |
| --- | --- |

—

ittra ta’ motivazzjoni (mhux itwal minn tliet paġni);

| — | CV aġġornat, (mhux itwal minn ħames paġni) ibbażat fuq il-mudell “Europass curriculum vitae” u li jispeċifika dati eżatti (ara: http://europass.cedefop.europa.eu). |
| --- | --- |

—

CV aġġornat, (mhux itwal minn ħames paġni) ibbażat fuq il-mudell “Europass curriculum vitae” u li jispeċifika dati eżatti (ara: http://europass.cedefop.europa.eu).

Jekk jogħġbok innota li, meta l-applikazzjoni tiegħek tkun qiegħda tiġi evalwata kemm matul l-istadju ta’ eliġibbiltà kif ukoll matul dak ta’ qabel l-għażla tal-proċedura, tittieħed biss inkunsiderazzjoni l-informazzjoni li tingħata fis-CV u fl-ittra ta’ motivazzjoni tiegħek.

Id-dettalji li jingħataw fl-applikazzjoni jitqiesu veri u korretti, u għalhekk ikunu vinkolanti għall-applikant.

Il-kandidati jridu jkunu kapaċi li, fuq talba, jagħtu evidenza bil-miktub tal-kwalifiki, tal-esperjenza professjonali u tad-dmirijiet attwali tagħhom, jekk jitqies li jkun meħtieġ.

Kull applikazzjoni li ma ssegwix dawn l-istruzzjonijiet tiġi rifjutata.

POLITIKA TA’ REKLUTAĠĠ

F’konformità mal-politika tal-Qorti dwar opportunitajiet indaqs u l-Artikolu 1d tar-Regolamenti tal-Persunal, il-Qorti tħaddan id-diversità u tippromwovi opportunitajiet indaqs. Il-Qorti taċċetta applikazzjonijiet mingħajr diskriminazzjoni fuq kwalunkwe bażi u tieħu passi biex tiżgura reklutaġġ ibbilanċjat ta’ rġiel u nisa, kif meħtieġ mill-Artikolu 23 tal-Karta tad-Drittijiet Fundamentali tal-Unjoni Ewropea. Minħabba r-rappreżentanza baxxa ta’ nisa fil-livelli għoljin ta’ maniġment, il-Qorti tinkoraġġixxi b’mod partikolari applikazzjonijiet għal din il-pożizzjoni minn kandidati nisa. Fil-każ ta’ kwalifiki jew mertu indaqs, tintgħażel kandidata mara. Il-Qorti tieħu wkoll miżuri li jippermettu r-rikonċiljazzjoni tal-ħajja tax-xogħol ma’ dik personali.

Jekk inti tkun teħtieġ xi arranġamenti speċjali (għal diżabbiltà speċifika) sabiex tkun tista’ tieħu sehem f’din il-proċedura tal-għażla, nitolbuk tibgħat email fi żmien xieraq lil ECA-Recrutement@eca.europa.eu.

PROTEZZJONI TAD-DATA

Il-Qorti hija impenjata li tiżgura li d-data personali tal-kandidati tiġi pproċessata f’konformità mar-Regolament (UE) 2018/1725 tal-Parlament Ewropew u tal-Kunsill (2).

L-applikazzjonijiet jiġu ttrattati bl-akbar diskrezzjoni.

Għal iktar informazzjoni, ara l-istqarrija ta’ privatezza speċifika għal postijiet tax-xogħol battala li tinsab fl-indirizz li ġej: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_MT.PDF

TALBIET GĦAL REVIŻJONI — ILMENTI U APPELLI — ILMENTI LILL-OMBUDSMAN EWROPEW

Jekk, fil-fażi ta’ qabel l-għażla fil-proċedura, inti tqis li xi deċiżjoni li tkun ittieħdet fir-rigward tiegħek tkun żbaljata, tista’ tuża l-mezzi li ġejjin:

I.   Talba għal reviżjoni tad-deċiżjoni li tkun ittieħdet mill-bord ta’ qabel l-għażla

Inti tista’ tippreżenta talba motivata, bil-miktub, biex deċiżjoni li tkun ittieħdet mill-bord ta’ qabel l-għażla tiġi riveduta mill-ġdid. Din it-talba trid tintbagħat, fi żmien 10 ijiem min-notifika tad-deċiżjoni, lil ECA-Recours@eca.europa.eu.

II.   Ilmenti

Skont l-Artikolu 90(2) tar-Regolamenti tal-Persunal, inti tista’ tressaq ilment kontra d-deċiżjoni tal-Qorti li tirrifjuta l-applikazzjoni tiegħek fi żmien tliet xhur mid-data tan-notifika ta’ dik id-deċiżjoni. Dan l-ilment għandu jintbagħat lill-indirizz li ġej:

| President |
| --- |
| Cour des Comptes Européenne |
| 12, rue Alcide De Gasperi |
| L-1615 Luxembourg |
| LUXEMBOURG |

President

Cour des Comptes Européenne

12, rue Alcide De Gasperi

L-1615 Luxembourg

LUXEMBOURG

III.   Appelli ġudizzjarji

Skont l-Artikolu 91 tar-Regolamenti tal-Persunal, jekk l-ilment tiegħek jiġi rifjutat u din id-deċiżjoni taffettwak ħażin, tista’ tressaq appell quddiem il-Qorti tal-Ġustizzja tal-Unjoni Ewropea. Dan l-appell irid jitressaq minn avukat fi żmien tliet xhur mid-data tan-notifika tad-deċiżjoni ta’ rifjut tal-ilment.

IV.   Ilmenti lill-Ombudsman Ewropew

Jekk inti tqis li t-trattament tal-applikazzjoni tiegħek kien jinvolvi amministrazzjoni ħażina mill-Qorti Ewropea tal-Awdituri, tista’ tressaq ilment lill-Ombudsman Ewropew, wara li l-ewwel tkun ikkuntattjajt lill-Qorti bl-għan li ssolvi t-tilwima. Inti trid tressaq l-ilment tiegħek bil-miktub fi żmien sentejn minn meta ssir taf bil-fatti rilevanti. Formola online tal-ilmenti hija disponibbli fuq is-sit web tal-Ombudsman Ewropew. Rikors għall-Ombudsman Ewropew ma tirriżultax f’sospensjoni tad-dati ta’ skadenza tal-perjodu li fih jista’ jsir l-appell, kif indikati hawn fuq.

---

(1)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).

(2)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---